Is daar dan gay-kuns ook? | LitNet
Hennie van Coller, Danie Botha, Izak de Vries Academic research 2012-08-20
Op Woensdag 13 Julie 2012 was daar tydens die Vryfees in Bloemfontein in die kategorie “Van Rensburg Patoloë Boekefees” ’n bespreking van die onderwerp: “’n Gay kunstenaar: is daar dan gay-kuns ook?”
Hennie van Coller was die gespreksleier met Renéy Warrington, Chris van Niekerk en André Stolz as deelnemers. Hennie Aucamp sou in ’n DVD-opname deur Izak de Vries opgetree het, maar vra Danie Botha toe as sy plaasvervanger. Izak het ’n langer en ’n korter opname gemaak waaruit snitte gemaak sou kon word. Uiteindelik is die opname weens tegniese probleme in Bloemfontein nie uitgesaai nie.